**Samtalen som professionelt udviklingsrum**

**Velkommen til CDO-seminar 2015:**

**Tid: Torsdag d. 20. august kl. 11.30 til fredag d. 21. august kl. 14**

**Sted: Hjorths og Kokholms Hotel, Kandestederne**

**Ophold incl. forplejning: 1805 kr**

**Tilmelding: helle@hum.aau.dk inden 25. juni**

Velkommen til CDO-seminaret i Kandestederne den 20. og 21. august 2015, der har samtalen som professionelt udviklingsrum i fokus. Særligt vil vi arbejde med at udforske det at være nærværende i samtaler. Nærværende forstået på den måde

* at vi lytter til, hvad der foregår, fremfor hvad vi forestiller os, der foregår
* at vi løbende giver feedback og metakommunikerer om de latente lag i samtalen
* at vi oprigtigt interesserer os for den anden som forskellig fra os selv
* at vi giver slip og lader nuet træde frem som et nu, vi spontant skaber sammen.

På seminaret søger vi at skabe samklang mellem teori og praksis – mellem videnskab og hverdag.

Vi får besøg af skuespiller Wilma Walther-Hansen, <http://alletidersfirma.dk/>, <https://www.linkedin.com/pub/wilma-walther-hansen/3/992/159>. Wilma har specialiseret sig i improvisationsteater – den særlige teaterform, hvor dialogen skabes af skuespillernes nærværende reaktioner på situationen og hinanden. I modsætning til en planlagt og instrueret dialog. Sammen med Wilma vil vi øve, skabe og udforske vores egen deltagelse i improvisation. Ikke som teater, men som nærværende samtaleform.

Derudover vil to af vore medlemmer i CDO-netværket fra hver sit faglige perspektiv tilbyde et teoretisk resonans- og refleksionsrum for de praktiske øvelser, vi laver sammen med Wilma, og lægge op til samskabelse af nye ideer. Det drejer sig om Lone Hersted og Katrine Schumann. Lone vil have “relationel responsivitet” som omdrejningspunkt og inddrager bla. John Shotter, Frank Barrett samt nogle eksempler fra interviews omkring improvisation og emergens. Indlægget inkluderer praktiske øvelser. Katrine sætter temaet i et innovations-faciliterende perspektiv med reference til Claus Otto Scharmer, Lotte Darsø, Margaret Wheatley og Ralph Stacey. Indlægget bliver metakommunikativt emergerende i sin form.

Jeg håber at se rigtig mange af jer til august. Indtil da – hav en herlig sommer ☺

Mange hilsner

Helle

**Program torsdag**

11.30: Frokost og check-in

12.30: Komme til stede

13.00: Wilma Walther-Hansen: Improvisationsteater

17.00: Refleksionsgrupper

18.00: Diskussion af temaer i plenum

19.00: Middag

21.30: Anarkistisk plenum

**Program fredag**

07.30: Havbad

08.00: Morgenmad

09.00: Lone Hersted: Relationel responsivitet

11.00: Katrine Schumann: Facilitering af innovation

12.30: CDO netværket i fremtiden – ideer og lyster

13.00: Frokost

14.00: Kom godt hjem

PS. Der vil naturligvis blive indlagt pauser og tid til mingling